kung minsay sinasabi na: pinakamamahal ko ang mga indio, akoy lumalagay nang para nilang amat tagapagtanggol, ngunit kailangang ang bawat bagay ay malagay sa nararapat kalagyan. ang ibay ipinanganak upang mag utos at ang ibay upang sumunod; kung sa bagay ay hindi masasabing malakas ang katunayang ito, datapway ginagawa nang walang maraming salitaan. at tingnan ninyo, ang paraan ay walang kahiraphirap. pag kailangan ninyong piglan ang bayan ay paliwanagan ninyong siyay pigil; tatawa sa unang araw, sa ikalaway tututol, sa ikatlo ay mag aalinlangan at sa ikaapat ay panalig na panalig na. upang mapalagi ang pilipino sa pagkamasunurin, ay kailangang uulit ulitin sa kaniya sa araw araw na siyay gayon at pananaliging siyay walang magagawa. sa isang dako naman, ay ano pat mananalig siya sa ibang bagay kung masasawi lamang? paniwalaan ninyo ako, isang kawanggawa ang palagiin ang bawat isa sa kalagayang kinaroroonan; diyan naririyan ang kaayusan, ang pagkakasundo.